
ОБЩИНСКИ СЪВЕТ ПОМОРИЕ

8200 Поморие, ул. Солна №5

тел./факс: 0596/22565

е-mail: predsedatel@ospomorie.bg; www.ospomorie.bg


ДО








ОБЩИНСКИ СЪВЕТ







П О М О Р И Е
ДОКЛАДНА  ЗАПИСКА
от  
Адам Георгиев Адамов
Председател на  Общински съвет – Поморие и член на временната комисия по избор на съдебни заседатели, определена с Решение № 8/04.12.2023г.
ОТНОСНО: ПРЕДЛОЖЕНИЯ ЗА ИЗБОР НА СЪДЕБНИ ЗАСЕДАТЕЛИ И УДЪЛЖАВАНЕ СРОКА НА ПРОЦЕДУРАТА ЗА ОПРЕДЕЛЯНЕ НА СЪДЕБНИ ЗАСЕДАТЕЛИ
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На  08.02.2024г. от 15,00 часа се проведе заседание на временната комисия определена с Решение № 8/04.12.2023г. на Общински съвет – Поморие, относно  публично изслушване на допуснатите кандидати за съдебни заседатели. 

В предходно свое заседание комисията извърши преглед на заявленията и приложените документи по отношение на спазване на изискванията на закона. Изготви списък на одобрените и допуснати до събеседване кандидати за съдебни заседатели. На основание чл.68, ал.5 от Закона за съдебната власт, във връзка с т.2.5. от Решение № 8/04.12.2023г. на Общински съвет – Поморие списъка на одобрените и допуснати до изслушване кандидати заедно с техните автобиографии и мотивационни писма бяха публикувани на интернет страницата на Общински съвет – Поморие на 25.01.2024г. Документите по чл.68, ал.3, т.9 от ЗСВ, поради забавяне на отговора от страна на получателя са представени на комисията по време на събеседването, след което бяха публикувани.
По време на изслушването на кандидатите бяха зададени  въпроси относно техният опит и мотивация. 

Съгласно чл.68а, ал.3 на вниманието на Общински съвет – Поморие към настоящата докладна записка е представен протокола от заседанието на комисията по проведеното публично изслушване на кандидатите, както и изготвения доклад.

Утвърдени са 4 кандидата и предвид неизпълнената квота, посочена в писмо от Окръжен съд - Бургас с изх. № 978 от 06.03.2023г. и наш рег. № ОС-183 от 08.03.2023г., от което е видно,  че на основание чл.67а от ЗСВ е утвърдена численост от 20 (двадесет) съдебни заседатели за Районен съд - Поморие, временната комисия предлага на Общински съвет – Поморие да удължи срока за подаване и утвърждаване на нови кандидатури до 15.05.2024г.
Поради ограничените срокове за предлагане и одобряване на кандидати за съдебни заседатели, на настоящото решение следва да бъде допуснато предварително изпълнение. Изборът на съдебни заседатели засяга значими обществени интереси, свързани с функционирането на съдебната система.

На основание чл.21, ал.1, т.23 от ЗМСМА, във връзка с горепосоченото предлагам Общински съвет - Поморие да вземе следното
РЕШЕНИЕ:

На основание чл.21, ал.1, т.23 от ЗМСМА, във връзка с чл.68, ал.1 и чл.68а, ал.1, ал.2, ал.3 и ал.4 от Закона за съдебната власт, Общински съвет – Поморие:
1. Определя кандидатите за съдебни заседатели, които предлага за избиране от общите събрания на Окръжен съд - Бургас и Апелативен съд - Бургас както следва:

1. Сийка Георгиева Николова 
  2. Божанка Атанасова Тръпкова

3. Минка Александрова Георгиева
4. Георги Веселинов Драгоев

2. Удължава срока за подаване на заявления и определяне на кандидати за съдебни заседатели до 15.05.2024г. при същите условия, утвърдени в предходно Решение №1137/18.04.2023г. на Общински съвет – Поморие, мандат 2019-2023г., а именно:

2.1.За съдебен заседател може да бъде избран дееспособен български гражданин, който:
- е на възраст от 21 до 68 години;
- има настоящ адрес в община Поморие;
- има завършено най-малко средно образование;
- не е осъждан за умишлено престъпление, независимо от реабилитацията;
- не страда от психически заболявания.
         2.2.Съдебен заседател не може да бъде лице, което:
- е съдебен заседател в друг съд;
- е общински съветник от съдебния район, за който е избран;
- участва в ръководството на политическа партия, коалиция или организация с политически цели;
- работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.
        2.3.Решението за откриване на процедурата се обявява в един местен ежедневник, в електронните медии, на интернет страниците на Община Поморие  и Общински съвет - Поморие.
        2.4. Кандидатите за съдебни заседатели, които отговарят на изискванията на ЗСВ, следва в срок до 15.05.2024г. да подадат в Общински съвет - Поморие, заявление по образец, към което прилагат документите, посочени в чл.68 ал.3 от Закона за съдебната власт, както следва:
           - подробна автобиография, подписана от кандидата;
           - нотариално заверено копие от диплома за завършено образование;

           - медицинско удостоверение, че лицето не страда от психическо заболяване;

           - данни за контакт на две лица, към които общинският съвет да се обръща за препоръки;

           - мотивационно писмо;

           - писмено съгласие;

           - декларация за липса на обстоятелствата по чл. 67, ал. 3 от ЗСВ;

           - документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.

        2.5.Списъкът на допуснатите до участие кандидати, заедно с техните автобиографии, мотивационни писма и препоръки и документи по чл.68, ал.3, т.9 от Закона за съдебната власт се публикуват на интернет страницата на общинския съвет най-малко 14 дни преди датата на изслушването по чл. 68а от ЗСВ.
          2.6.Не по-късно от три работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат. 

2.7.Временната комисия изслушва всеки от допуснатите кандидати в публично заседание като провежда събеседване с тях. Изслушването на кандидатите ще се проведе на 10.06.2024г. в зала №2.
         2.8.Комисията съставя доклад за протичането на изслушването, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването.


3. На основание чл.60, ал.1 от АПК допуска предварително изпълнение на настоящото решение.

Приложение: 
1. Протокол №1/25.01.2024г. на Временната комисия,  избрана с Решение № 8/04.12.2023г. на Общински съвет – Поморие;
2. Протокол №2/08.02.2024г. на Временната комисия,  избрана с Решение № 8/04.12.2023г. на Общински съвет – Поморие, от проведено изслушване на допуснатите кандидати;

3. Доклад на Временната комисия, избрана с Решение № 8/04.12.2023г. на Общински съвет – Поморие, с предложение за избор на съдебни заседатели.
С уважение,

АДАМ АДАМОВ








Председател на Общински съвет – Поморие и член на

временната комисия по избор на съдебни заседатели,
 определена с Решение № 8/04.12.2023г.
